भैंसरोडगढ़ मार्ग पर बस्ती के कब्जे हटाने का विरोध
रावतभाटा। तेंदुआबस्ती के लोग एसडीएम कार्यालय के बाहर प्रदर्शन करते हुए।
भास्कर न्यूज | रावतभाटा
भैंसरोडगढ़मार्ग पर स्थित तेंदुआ बस्ती के कब्जों को हटाने का बस्ती के लोगों ने विरोध किया है। बस्ती के लोगों ने अपने जानवरों के साथ एसडीएम कार्यालय पर प्रदर्शन कर जमकर नारेबाजी की।
बस्ती के लोगों ने एसडीएम को ज्ञापन दिया। ज्ञापन में कहा कि बस्ती के लोग 20, 30 साल से रह रहे है। यहां ग्राम पंचायत बाड़ौलिया ने बीपीएल राशनकार्ड एवं अन्य राशनकार्ड जारी कर रखे है। पंचायत ने हैंडपंप भी लगा रखा है। सभी लोगों के नाम वोटर लिस्ट में है। जन्म प्रमाणपत्र, मूलनिवास पंचायत ने बनाकर दे रखे है, बिजली कनेक्शन भी लगे है। यहां पर कई लोग रहते है। अपना छोटा,मोटा रोजगार करते है। जिसमें मुर्गीपालन, बकरी पालन कर अपना जीवन यापन कर रहे है। लोगों ने कहा कि बस्ती के लोगों को हटाया तो, विरोध किया जाएगा। यह बस्ती का क्षेत्र अतिक्रमण नहीं है। लोग बरसों से काबिज है। ऐसे में बस्ती के लोगों को नहीं हटाया जाए। ज्ञापन देने वाले लोगों का नेतृत्व एडवोकेट अनिल शर्मा कर रहे थे। उनके साथ में सुगनाबाई, जुजार , तुलसीराम, फूलाबाई, गोविंद, हंसराज, अशोक, नागेश्वर, गुड्डी, ईश्वर, शांतिलाल, सोहन सिंह, देवीसिंह मौजूद थे।
70व्यक्तियों ने किया सरकारी भूमि पर कब्जा
रावतभाटाएसडीएम के निर्देश पर जलसंसाधन विभाग ने तेंदुआ बस्ती में सर्वे किया है। जिसमें 70 लोगों द्वारा सरकारी भूमि पर कब्जा करने की बात सामने आई है। जिसकी सूची एसडीएम को सौंपी गई है। अधिकारियों को सरकारी भूमि पर अवैध कब्जा करने वालों को कार्यवाही कर हटाने के लिए पुलिस, प्रशासन की मदद लेने के लिए कहा गया है। ज्ञापन देने आए लोगों काे कहा गया है तथ्यों की जांच के बाद कार्यवाही की जाएगी।
hin_Deva hin_Deva mar_Deva hin_Deva hin_Deva hin_Deva hin_Deva